પોલીસ તપાસ દરમિયાન અા ગેંગ હરિયાણાના ગાજિયાબાદની હોવાનું જાણવા મળ્યું છે. અાણંદ રેલવે સ્ટેશન નજીક ચાલુ ટ્રેને બીનાબહેન નામની મહિલા મુસાફરનું પર્સ છીનવાનો અા ગેંગે પ્રયાસ કર્યો હતો, પરંતુ બીનાબહેને પર્સ ન છોડતા તેના પર બોથડ પદાર્થથી હુમલો કરી ઈજા પહોંચાડી લૂંટ ચલાવાઈ હતી. અા ઉપરાંત મનિષ રાજપૂજ નામના ગુનેગારે સૌરાષ્ટ્ર એક્સપ્રેસમાં પણ લૂંટ ચલાવી હોવાનું તપાસ જાણવા મળ્યું છે. પોલીસે અા ગેંગ પાસેથી સોનાનાં દાગીના, રોકડ રકમ અને મોબાઈલ ફોન સહિત લાખોનો મુદ્દામાલ કબજે કર્યો છે અને તમામ અારોપીને કોર્ટમાં રજૂ કરી રિમાન્ડ મેળવી સઘન પૂછપરછ હાથ ધરી છે. પૂછપરછ દરમિયાન અનેક ગુનાના ભેદ ઉકેલાવાની સંભાવના છે.